stanford-oval/wikipedia huggingface dataset:
รายชื่อภาพยนตร์โดยไฟว์สตาร์โปรดักชั่น
ภาพยนตร์ที่ออกฉายปี 2550-2558 > ปี 2555

| ชื่อเรื่อง | นักแสดงนำ | วันที่เข้าฉาย |
| --- | --- | --- |
| รักสุดท้ายป้ายหน้า | ฐกฤต เหมอรรณพจิต คะนึงนิจ จักรสมิทธานนท์ พสธร ทรงถาวรทวี ทรงสิทธิ์ รุ่งนพคุณศรี | 26 มกราคม 2555 |
| 407 เที่ยวบินผี | มาช่า วัฒนพานิช ปีเตอร์ ไนท์ นะโม ทองกำเหนิด เกล้าแก้ว สินเทพดล ฐิติ เวชบุล ปรเมศร์ น้อยอ่ำ | 22 มีนาคม 2555 |
| ตีสาม 3D | อภิญญา สกุลเจริญสุข โฟกัส จีระกุล โทนี่ รากแก่น ปีเตอร์ ไนท์ กาญจน์เกล้า ด้วยเศียรเกล้า ชาคริต แย้มนาม เรย์ แมคโดนัลด์ ประชากร ปิยะสกุลแก้ว | 22 พฤศจิกายน 2555 |
| มหัศจรรย์เล็กน้อยแต่ยิ่งใหญ่ ตอนร้อยเรื่องรู้ | จาตุรงค์ มกจ๊ก พริมรตา เดชอุดม สุธิดา หงษ์สา | 15-23 ธันวาคม 2555 (ผลิตในโครงการภาพยนตร์เฉลิมพระเกียรติ "เทิดเกล้า") |
ภาพยนตร์ที่ออกฉายปี 2550-2558 > ปี 2556-58

| ชื่อเรื่อง | นักแสดงนำ | วันที่เข้าฉาย |
| --- | --- | --- |
| จิตสัมผัส 3D | ณวัฒน์ กุลรัตนรักษ์ รฐา โพธิ์งาม ประกาศิต โบสุวรรณ อานนท์ สายแสงจันทร์ เกล้าแก้ว สินเทพดล วิรพร จิรเวชสุนทรกุล | 22 สิงหาคม 2556 |
| Coffee Please แก้วนี้หัวใจสั่น | อรรคพันธ์ นะมาตร์ รวิชญ์ เทิดวงส์ อคัมย์สิริ สุวรรณศุข วรรณิกา พุดชั่ง วสุพล เกรียงประภากิจ ชลธิชา นวมสุคนธ์ กล้วย เชิญยิ้ม แอนนา ชวนชื่น | 17 ตุลาคม 2556 |
ภาพยนตร์ที่ออกฉายปี 2550-2558 > ปี 2557

| ชื่อเรื่อง | นักแสดงนำ | วันที่เข้าฉาย |
| --- | --- | --- |
| ตีสาม คืนสาม 3D | เรย์ แมคโดนัลด์ สินจัย เปล่งพานิช จิราวัฒน์ วชิรศรัณย์ภัทร ธวัช พรรัตนประเสริฐ อิทัช เหลียวรักวงศ์ กิจเกษม แมคแฟดเดน ศุภนาฎ จิตตลีลา ฤๅชนก มีแสง หทัยชัช เอื้อกิตติโรจน์ พงศธร ศรีปินตา | 16 มกราคม 2557 |
| O.T. ผี Overtime | ชาคริต แย้มนาม เรย์ แมคโดนัลด์ อนันดา เอเวอริงแฮม นลินทิพย์ เพิ่มภัทรสกุล อรรถพันธ์ พูลสวัสดิ์ พิมพ์ปวีณ์ โคกระบินทร์ | 23 ตุลาคม 2557 |
| เกมปลุกผี | รฐา โพธิ์งาม ธามไท แพลงศิลป์ ชินพรรธน์ กิติชัยวรางค์กูร ศิวกร อดุลสุทธิกุล ธนายง ว่องตระกูล นะโม ทองกำเหนิด หทัยชัช เอื้อกิตติโรจน์ | 24 ธันวาคม 2557 |
ภาพยนตร์ที่ออกฉายปี 2550-2558 > ปี 2558

| ชื่อเรื่อง | นักแสดงนำ | วันที่เข้าฉาย |
| --- | --- | --- |
| ฟ. ฮีแลร์ | เจสัน ยัง ภรัณยู โรจนวุฒิธรรม ดร.ชาติชาย นรเศรษฐาภรณ์ ปราสาท ทองอร่าม | 9 กรกฎาคม 2558 |
| มอญซ่อนผี | ฌอห์ณ จินดาโชติ ภูวดล เวชวงศา ธามไท แพลงศิลป์ พงศธร ศรีปินตา ณัฐชา เจกะ | 29 ตุลาคม 2558 |
ภาพยนตร์ที่ออกฉายปี 2560-2569

| ชื่อเรื่อง | นักแสดงนำ | วันที่เข้าฉาย |
| --- | --- | --- |
| School Tales เรื่องผีมีอยู่ว่า | เสฏฐวุฒิ อนุสิทธิ์ รณิดา เตชสิทธิ์ ธีธัช รัตนศรีทัย โทรุ ทากิซาว่า วริษฐา วชิรวงศ์ ธนเศรษฐ์ สุริยะพรชัยกุล ลัทธ์กมล ปิ่นโรจน์กีรติ | 12 มกราคม 2560 |
| พี่นาค | วชิรวิชญ์ ไพศาลกุลวงศ์ ญานนีน ภารวี ไวเกล ชินวุฒ อินทรคูสิน ภูริพรรธน์ เวชวงศาเตชาวัชร์ วิทวัส รัตนบุญบารมี คุณพัทธ์ พิเชษฐ์วรวุฒิ อธิวัตน์ แสงเทียน วัชระ ปานเอี่ยม ชุติมา นัยนา | 21 กุมภาพันธ์ 2562 |
| พี่นาค2️⃣ | วชิรวิชญ์ ไพศาลกุลวงศ์ วิทวัส รัตนบุญบารมี ภูริพรรธน์ เวชวงศาเตชาวัชร์ ธามไท แพลงศิลป์ พีรวิชญ์ อรรถชิตสถาพร คุณพัทธ์ พิเชษฐ์วรวุฒิ อธิวัตน์ แสงเทียน กันตพัฒน์ เกษมสันต์ ณ อยุธยา อติรุจ แสงเทียน พิสิษฐ์ นิมิตสมานจิตต์ คริสเตียน จุราพร บอส พีรพันธ์ จึงเจริญพาณิชย์ | 20 กุมภาพันธ์ 2563 |
| โกงพลิกเกม | พลอยไพลิน ตั้งประภาพร ซาร่า คาซิงกินี ปริญญา อินทชัย พิทวัส พฤกษกิจ อิศรา กิจนิตย์ชีว์ คุณพัทธ์ พิเชษฐ์วรวุฒิ | 28 ตุลาคม 2564 |
| พี่นาค3️⃣ | วิทวัส รัตนบุญบารมี ภูริพรรธน์ เวชวงศาเตชาวัชร์ พีรวิชญ์ อรรถชิตสถาพร คุณพัทธ์ พิเชษฐ์วรวุฒิ ชนาธิป โพธิ์ทองคำ อธิวัตน์ แสงเทียน อติรุจ แสงเทียน ซิม คิวเท | 17 มีนาคม 2565 |
| พี่นาค 4 | พีรวิชญ์ อรรถชิตสถาพร  วิทวัส รัตนบุญบารมี  ภูริพรรธน์ เวชวงศาเตชาวัชร์  รัฐวิทย์ กิจวรลักษณ์  อธิวัตน์ แสงเทียน  อินทนนท์ บุญชื่น  มินตรา เชื้อวังคำ  ปัณณวิชญ์ พัฒนศิริ | 22 กุมภาพันธ์ 2567 |
| พนอ | เฌอปราง อารีย์กุล จักริน กังวานเกียรติชัย ชลิตา ส่วนเสน่ห์ รัตนวดี วงศ์ทอง | 16 มกราคม 2568 |
ดูเพิ่ม

ไฟว์สตาร์โปรดักชั่น
แหล่งข้อมูลอื่น

เว็บไซต์ทางการของ ไฟว์สตาร์โปรดักชั่น
สี่กงจื่อรณรัฐ

"สี่กงจื่อรณรัฐ" หรือ "สี่คุณชายแห่งยุครณรัฐ" คือเจ้าขุนนางจำนวน 4 ราย ผู้ทรงอำนาจในช่วงปลายยุครณรัฐในประวัติศาสตร์จีน ซึ่งมีบทบาทและอิทธิพลอย่างยิ่งต่อการเมืองภายในแต่ละรัฐที่เจ้าขุนนางเหล่านี้สังกัดในช่วงปลายศตวรรษที่ 3 ก่อนคริสตกาล
ในช่วงเวลานี้ กษัตริย์ราชวงศ์โจวมีฐานะเป็นประมุขแผ่นดินจีนทั้งปวงแต่เพียงในนาม และบรรดารัฐใหญ่ทั้งเจ็ดซึ่งนำโดยวงศ์ตระกูลเจ้าขุนนางต่าง ๆ พากันแข่งขันซึ่งกันและกันเพื่อช่วงชิงอำนาจนำที่แท้จริง  ถึงแม้กงจื่อทั้งสี่จะมีใช่กษัตริย์ผู้ปกครองรัฐ แต่บทบาทของพวกเขาก็โดดเด่นจากความมั่งคั่งและอำนาจทางการทหารที่พวกเขาถือครองอยู่ จนบางครั้งสามารถแข่งบารมีกับกษัตริย์ผู้ครองรัฐสามนตราชที่ตนเองสังกัดอยู่ได้ นามของกงจื่อเหล่านี้ได้แก่
เมิ่งฉางจวินแห่งรัฐฉี (หนังสือเลียดก๊กฉบับภาษาไทยเรียกว่า เบ๋งเสียงกุ๋น) นามเดิม เถียน เหวิน (สำเนียงฮกเกี้ยนเรียก เตียนบุ๋น, ถึงแก่กรรม 279 ก่อน ค.ศ.)
ผิงหยวนจวินแห่งรัฐจ้าว (หนังสือเลียดก๊กฉบับภาษาไทยเรียกว่า เพงง่วนกุน) นามเดิม จ้าว เซิง (สำเนียงฮกเกี้ยนเรียก เตียวสิน, ถึงแก่กรรม 251 ก่อน ค.ศ.)
ซิ่นหลิงจวินแห่งรัฐเว่ย (หนังสือเลียดก๊กฉบับภาษาไทยเรียกว่า สินเลงกุ๋น) นามเดิม เว่ย อู๋จี (สำเนียงฮกเกี้ยนเรียก งุยบอกี๋ หรือ กงจูบอกี๋, ถึงแก่กรรม 243 ก่อน ค.ศ.)
ชุนเซินจวินแห่งรัฐฉู่ (หนังสือเลียดก๊กฉบับภาษาไทยเรียกว่า ซุนซินกุ๋น) นามเดิม หวง เซีย (สำเนียงฮกเกี้ยนเรียก อึงเทียด, ถึงแก่กรรม 238 ก่อน ค.ศ.)
เมิ่งฉางจวิน
ผิงหยวนจวิน
ซิ่นหลิงจวิน
ชุนเซินจวิน
โหว โหย่วอี๋

| โหว โหย่วอี๋ |
| --- | --- |
侯友宜
ภาพถ่ายอย่างเป็นทางการ ค.ศ. 2018

 นายกเทศมนตรีนครซินเป่ย์ คนที่ 2
อยู่ในวาระ
เริ่มดำรงตำแหน่ง  14 มกราคม ค.ศ. 2024
รองนายกเทศมนตรี:  ดูรายชื่อ หลิว เหอหราน จู ที่จือ เฉิน ฉุนจิ้ง 
ก่อนหน้า: หลิว เหอหราน (รักษาการ)
ดำรงตำแหน่ง 25 ธันวาคม ค.ศ. 2018 – 24 กันยายน ค.ศ. 2023
รองนายกเทศมนตรี:  ดูรายชื่อ หลิว เหอหราน จู ที่จือ เฉิน ฉุนจิ้ง 
ก่อนหน้า: เอริก จู
ถัดไป: หลิว เหอหราน (รักษาการ)
รักษาการ 20 ตุลาคม ค.ศ. 2015 – 18 มกราคม ค.ศ. 2016
รองนายกเทศมนตรี: เฉิน เชินเสียน
ก่อนหน้า: เอริก จู
ถัดไป: เอริก จู
รองนายกเทศมนตรีนครซินเป่ย์ คนที่ 1
ดำรงตำแหน่ง 25 ธันวาคม ค.ศ. 2010 – 28 กุมภาพันธ์ ค.ศ. 2018ดำรงตำแหน่งร่วมกับ หลี่ ซื่อชวาน, สฺวี่ จื้อเจียน และเฉิน เชินเสียน
นายกเทศมนตรี: เอริก จู ตัวเขาเอง (รักษาการ) เอริก จู
ก่อนหน้า: ตำแหน่งเพิ่งจัดตั้ง หลี่ ซื่อชวาน ในฐานะผู้ว่าการเทศมณฑลไทเป
ถัดไป: ลฺหวี่ เว่ย์ชิง
อธิการบดีมหาวิทยาลัยตำรวจกลาง
ดำรงตำแหน่ง 21 มิถุนายน ค.ศ. 2008 – 24 ธันวาคม ค.ศ. 2010
ก่อนหน้า: เซี่ย หยินต่าง
ถัดไป: เซี่ย ซิ่วเหนิง
ผู้บัญชาการสำนักงานตำรวจแห่งชาติไต้หวัน
ดำรงตำแหน่ง มิถุนายน ค.ศ. 2006 – 20 มิถุนายน ค.ศ. 2008
ประธานาธิบดี: เฉิน ฉุยเปี่ยน
ก่อนหน้า: เซี่ย หยินต่าง
ถัดไป: หวาง จัวจวิน [zh]
 
ข้อมูลส่วนบุคคล
เกิด:  (1957-06-07) 7 มิถุนายน ค.ศ. 1957 (67 ปี) เมืองผูจื่อ เทศมณฑลเจียอี้ ประเทศไต้หวัน
พรรคการเมือง: ก๊กมินตั๋ง (ค.ศ. 1975–2002, ค.ศ. 2013–ปัจจุบัน) พรรคประชาธิปไตยก้าวหน้า (ค.ศ. 2002–2013)
คู่สมรส: เริ่น เหม่ย์หลิง
บุตร: 4
การศึกษา: มหาวิทยาลัยตำรวจกลาง (ศิลปศาสตรบัณฑิต)

โหว โหย่วอี๋ (จีน: 侯友宜; พินอิน: Hóu Yǒuyí; เกิด 7 มิถุนายน ค.ศ. 1957) เป็นนักการเมืองชาวไต้หวันและอดีตเจ้าหน้าที่ตำรวจ ปัจจุบันเขาเป็นนายกเทศมนตรีนครซินเป่ย์ (หรือนครไทเปใหม่) มาตั้งแต่วันที่ 25 ธันวาคม ค.ศ. 2018 ก่อนหน้านี้ เขาดำรงตำแหน่งผู้บัญชาการสำนักงานตำรวจแห่งชาติตั้งแต่ ค.ศ. 2006 ถึง 2008 และรักษาการนายกเทศมนตรีนครซินเป่ย์ตั้งแต่เดือนตุลาคม ค.ศ. 2015 ถึงมกราคม ค.ศ. 2016 เขาเป็นผู้สมัครประธานาธิบดีของก๊กมินตั๋งในการเลือกตั้งประธานาธิบดีไต้หวัน ค.ศ. 2024 เขาเข้าร่วมก๊กมินตั๋งครั้งแรกในสมัยการนำของเจียง ไคเชก
อาชีพทางการเมือง

โหวเข้าร่วมก๊กมินตั๋งเป็นครั้งแรกใน ค.ศ. 1975 แต่สมาชิกภาพของเขาสิ้นสุดในระหว่างที่ประกอบอาชีพตำรวจ โหวได้รับคัดเลือกให้เข้าร่วมพรรคประชาธิปไตยก้าวหน้าใน ค.ศ. 2002 เอริก จูขอให้โหวดำรงตำแหน่งรองนายกเทศมนตรีนครซินเป่ย์ใน ค.ศ. 2010 และโหวก็ได้กลับมาเข้าร่วมก๊กมินตั๋งอีกครั้งใน ค.ศ. 2013 เขาดำรงตำแหน่งรองนายกเทศมนตรีร่วมกับหลี่ ซื่อชวาน และสฺวี่ จื้อเจียน ซึ่งลาออกจากตำแหน่งเมื่อวันที่ 25 กุมภาพันธ์ ค.ศ. 2014 และ 30 มิถุนายน ค.ศ. 2014 ตามลำดับ ต่อมาเฉิน เชินเสียน ได้รับการแต่งตั้งให้เป็นรองนายกเทศมนตรี โหวได้รับตำแหน่งรักษาการนายกเทศมนตรีเมื่อวันที่ 20 ตุลาคม ค.ศ. 2015 เนื่องจากเอริก จู ลงสมัครรับเลือกตั้งประธานาธิบดี ค.ศ. 2016 หลังจากเอริก จู แพ้การเลือกตั้งให้กับไช่ อิงเหวิน จึงกลับมาดำรงตำแหน่งนายกเทศมนตรีดังเดิมเมื่อวันที่ 18 มกราคม ค.ศ. 2016
อาชีพทางการเมือง > นายกเทศมนตรีนครซินเป่ย์ (ค.ศ. 2018 – ปัจจุบัน)

โหวลาออกจากตำแหน่งรองนายกเทศมนตรีเมื่อวันที่ 28 กุมภาพันธ์ ค.ศ. 2018 โดยระบุว่าเขาจะเข้ารับการเลือกตั้งขั้นตั้นภายในก๊กมินตั๋งในตำแหน่งนายกเทศมนตรี เมื่อวันที่ 6 เมษายน ค.ศ. 2018 ก๊กมินตั๋งประกาศว่าโหวได้ชนะการเลือกตั้งขั้นต้น และชนะการเลือกตั้งนายกเทศมนตรีนครซินเป่ย์ ค.ศ. 2018 ด้วยคะแนนเสียงร้อยละ 57.15 เมื่อวันที่ 17 สิงหาคม ค.ศ. 2022 โหวยืนยันว่าเขาจะลงสมัครรับเลือกตั้งตำแหน่งนายกเทศมนตรีนครซินเป่ย์เป็นสมัยที่สอง และชนะด้วยคะแนนเสียงร้อยละ 62.42
ชีวิตส่วนตัว

โหวเกิดเมื่อวันที่ 7 มิถุนายน ค.ศ. 1957 ในเมืองผูจื่อ (ปัจจุบันคือนครผูจื่อ) เทศมณฑลเจียอี้ ครอบครัวของเขาเป็นเจ้าของร้านขายเนื้อหมู โหวเมื่อตอนเป็นเด็กช่วยธุรกิจของครอบครัวด้วยการจับและแล่เนื้อหมูป่า
โหว โหย่วอี๋ และภรรยาของเขา	เริ่น เหม่ย์หลิง (任美鈴) มีลูกสาวสามคนและลูกชายหนึ่งคน ลูกชายของโหวเสียชีวิตเมื่อวันที่ 15 พฤษภาคม ค.ศ. 1992 จากเหตุเพลิงไหม้รถทัวร์ ซึ่งทำให้มีผู้เสียชีวิต 23 คน
แหล่งข้อมูลอื่น

โหว โหย่วอี๋ ที่เฟซบุ๊ก
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  ไต้หวัน 
ผลการเลือกตั้งนายกเทศมนตรีนครซินเป่ย์ ค.ศ. 2018
ปิยะมาศ โมนยะกุล

| ปิยะมาศ โมนยะกุล |
| --- | --- |
เกิด: 23 ตุลาคม พ.ศ. 2495 (72 ปี) รัสรินทร์ ปริยไชยพงศ์ อำเภอสูงเนิน จังหวัดนครราชสีมา
คู่สมรส: กำธร ทัพคัลไลย (พ.ศ. 2517 - พ.ศ. 2543)
อาชีพ: นักแสดง
ปีที่แสดง: พ.ศ. 2514 - ปัจจุบัน
ผลงานเด่น: มาดามยี่หุบ รับบท ยี่หุบ นางสาวเย็นฤดี รับบท เย็นฤดี
ThaiFilmDb
รัสรินทร์ ปริยไชยพงศ์ หรือเป็นที่รู้จักในชื่อ ปิยะมาศ โมนยะกุล ชื่อเล่น  ปุ๊ (เกิด: 23 ตุลาคม พ.ศ. 2495) เป็นนักแสดงหญิงชาวไทย เกิดที่อำเภอสูงเนิน จังหวัดนครราชสีมา โดยที่มาของชื่อ  ปิยะมาศ เนื่องจากเกิดวันที่ 23 ตุลาคม ซึ่งตรงกับวันปิยะมหาราช จบการศึกษาจากโรงเรียนศรีสุริโยทัยและระดับปวส.ที่จังหวัดนครสวรรค์  ขณะเรียนด้านนาฏศิลป์กับ สัมพันธ์ พันธ์มณี ได้รับการชักนำเข้าสู่วงการโดยสุรินทร์ แสงขำ ผู้ทำงานทางฝ่ายรายการทีวีช่อง 4 บางขุนพรหม โดยเริ่มจากการเดินแฟชั่นเมื่ออายุ 18 ปี ต่อมาในปี 2514 ได้รับการทาบทามให้ประกวดนางงามในงานสมาคมศิษย์เก่ากรุงเทพคริสเตียน จนคว้าตำแหน่งรองมิสบีซีซี  และเข้าสู่วงการภาพยนตร์ในปี 2515 เริ่มแสดงภาพยนตร์เรื่องแรกโดย วินิจ ภักดีวิจิตร คือ ขัง 8 ของ  ซึ่งทำรายได้ได้ถึง 3 ล้านบาท และมีผลงานตามมาหลายเรื่อง เช่น หัวใจ 100 ห้อง, เสาร์ 5, โรงแรมผี, หอหญิง, ชุมแพ ฯลฯ
ภายหลังเป็นนางเอกผูกขาดของผู้กำกับและอดีตคู่ชีวิต กำธร ทัพคัลไลย เจ้าของบริษัทสยามสตาร์โปรดักชั่นในภาพยนตร์เรื่อง ทายาทป๋องแป๋ง คู่กับ สมบัติ เมทะนี โดยปิยะมาศได้แสดงคู่กับสมบัติอีกหลายเรื่อง เช่น เขยใหม่ปึ๋งปั๋ง, เต้าฮวยไล้เหลี่ยว, ไอ้หยาอาตือ ต่อมาได้แสดงคู่กับสรพงษ์ ชาตรีในเรื่อง มาดามยี่หุบ, สวัสดีคุณนาย, ตะวันยิ้มแฉ่ง และคู่กับทูน หิรัญทรัพย์ เรื่อง นางสาวเย็นฤดี จนได้รับฉายาว่า นางเอกหนังตลก 100 ล้าน และได้ผันตัวไปเป็นผู้อำนวยการสร้างให้กับกำธร ทัพคัลไลย เช่น “จงรัก”, “แฝดแบบว่า” ฯลฯ
ต่อมาได้เข้าสู่วงการโทรทัศน์ตั้งแต่ปี 2534 จนถึงปัจจุบัน โดยเริ่มจากการแสดงละครเรื่องแรก คือ พ่อปลาไหล แม่พังพอน ตามด้วย วิมานมะพร้าว, แม่ครัวคนใหม่, รักข้ามรั้ว, นางสาวเย็นฤดี, เจ้าสาวผมไม่ใช่ผี, ปลาไหลป้ายแดง, ภารกิจพิชิตดอกฟ้า  ฯลฯ   รวมทั้งละครซิตคอมเรื่อง เฮง เฮง เฮง และมีกิจการส่วนตัวร่วมกับ คุณอ้วน – อนันต์ เสมา คือ บริษัท รีเทิร์น จำกัด ดำเนินธุรกิจผู้ผลิตและจัดจำหน่าย เครื่องสำอางบำรุงผิว ภายใต้แบรนด์ รีเทิร์น
ผลงานภาพยนตร์ > ปี 2517

ขัง 8
ผลงานภาพยนตร์ > ปี 2518

โรงแรมผี
หัวใจ 100 ห้อง
ผยอง
ผลงานภาพยนตร์ > ปี 2519

อสูรสวาท
ชุมแพ
สามหัวใจ รับบทโฉม
สิงห์สลัม
อีสาวอันตราย
ไอ้แมงดา
เสาร์ 5
ขอเพียงรัก
มือปืนขี้แย
ผลงานภาพยนตร์ > ปี 2520

ศาลปืน
123 ด่วนมหาภัย
ทีใคร ทีมัน
ลุยแหลก
เมืองอลเวง
ทางเสือผ่าน
ลูกเจ้าพระยา
ผลงานภาพยนตร์ > ปี 2521

ลูกทุ่งเพลงสวรรค์
นักเลงกตัญญู
อาณาจักรนักเลง
ทายาทป๋องแป๋ง
มหาหิน
ทีเด็ดคู่เขย
แผ่นดินวิปโยค
ไอ้นก
เขาใหญ่
สิงห์สั่งป่า
หอหญิง
ไอ้ขุนทอง
เสือเผ่น
ผลงานภาพยนตร์ > ปี 2522

สู้สั่งเมือง
คนละเกมส์
เขยใหม่ปึ๋งปั๋ง
น้ำใจสาวจีน
สมิงบ้านไร่
ไอ้หนุ่มตังเก
ถล่มแหลมทองคำ
ผลงานภาพยนตร์ > ปี 2523

เดอะไกด์
เต้าฮวยไล้เหลี่ยว
ด่านเสือเต้น
วีระบุรุษหนองตากยา
ผลงานภาพยนตร์ > ปี 2524

เด๋อด๋าเฮงระเบิด
ลุยเลอะ
โปลิศจับขโมย
สะดิ้ง
จอมตะบัน
ไอ้หยาอาตือ
รักกันลั่นเปรี้ยง
เจ้าพ่อเซียงกง
เสือสะดิ้ง
สนับมือ
ขังแดง
5 คม
ผลงานภาพยนตร์ > ปี 2525

พยัคฆ์ร้าย 6 แผ่นดิน
มาดามยี่หุบ
ถล่มแผนจ้าวโลก
อีสาวทรหด
กระท่อมนกบินหลา
ประกาศิตนักเลง
ผลงานภาพยนตร์ > ปี 2526

กระเบนธง
น.ส. เย็นฤดี
สงครามปาก
อีสาวบ้านไร่
ไอ้ขี้เมา
วีระบุรุษสงคราม
เขยสี่ทิศ
ผลงานภาพยนตร์ > ปี 2527

แม่มะนาวหวาน
ปืนประกาศิต
ล็อตเตอรี่ รับบท ลำดวน
บ้านสาวโสด
สวัสดีคุณนาย
ฮาเขย่าโลก
ยุทธการกระดูกอ่อน
ไอ้หนุ่มรถอีแต๋น
ผลงานภาพยนตร์ > ปี 2528

หนึ่งในล้าน
ตะวันยิ้มแฉ่ง
รักคือฝันไป
ผลงานภาพยนตร์ > ปี 2529

แหม่มกะปิ
ผลงานภาพยนตร์ > ปี 2531

อีจู้กู้ปู่ป้า
ผลงานภาพยนตร์ > ปี 2533

แฝดแบบว่า
ผลงานภาพยนตร์ > ปี 2537

มาดามยี่หุบ ภาค 2 จากอังกฤษถึงประเทศไทย ไปบางปลาม้า มากรุงเทพฯ
ผลงานภาพยนตร์ > ปี 2547

ผีหัวขาด 2 (รับบทเป็น คุณนายพวงทอง)
ผลงานภาพยนตร์ > ปี 2568

ซองแดงแต่งผี (The Red Envelope)
ผลงานละครโทรทัศน์

2534 พ่อปลาไหล แม่พังพอน (ช่อง 5)
2537 วิมานมะพร้าว (ช่อง 7)
2538 ผู้กองยอดรัก (ช่อง 9)
2538 ภูตพิศวาส (ช่อง 7)
2539 แม่นาคพระนคร (ช่อง 7) รับบทเป็น มัณฑนา
2540 ทายาทป๋องแป๋ง (ช่อง 7)
2540 เพลงรักจากบ้านนา (ช่อง 9)
2540 ขัง 8 (ช่อง 5)
2540 นิรมิต (ช่อง 7) รับเชิญ
2541 อีสา รวีช่วงโชติ (ช่อง 7) รับบทเป็น คุณหญิงเฉิดฉวี
2541 ม่วยจ๋า (ช่อง 7)
2541 สะดุดรักสะดุดฝัน (ช่อง 7)
2541 เผื่อใจไว้เจ็บ (ช่อง 7)
2541 นางบาป (ช่อง 7)
2541 สะใภ้ปฏิวัติ (ช่อง 7)
2541 บังเกิดเกล้า (ช่อง 3)
2541 อุบัติเหตุ (ช่อง 3)
2542 กากับหงส์ (ช่อง 7)
2542 วิมานเมขลา (ช่อง 7)
2542 รักไร้พรมแดน (ช่อง 7) รับบทเป็น มาลี
2542 โซดากับชาเย็น (ช่อง 5)
2542 เจนนี่ นางสาวจำเป็นฮ่ะ (ช่อง 3)
2543 รากนครา (ช่อง 7) รับบท เขียนจันทร์
2543 แม่น้ำ (ช่อง 5)
2543 นางสาวโพระดก (ช่อง 7)
2543 พริกกับเกลือ (ช่อง 3)
2543 ผู้ดีอีสาน (ช่อง 3)
2543 สาวใช้หัวใจชิคาโก้ (ช่อง 5)
2544 สะใภ้ ไร้ศักดินา (ช่อง 3)
2544 เจ้าแม่จำเป็น (ช่อง 5)
2544 เรือนนพเก้า (ช่อง 3)
2544 วังวารี (ช่อง 3)
2544 ลายมนุษย์ (ช่อง 3)
2544 เลือดหงส์ (ช่อง 5)
2545 สวัสดีคุณนาย (ช่อง 3)
2545 สาวน้อยในตะเกียงแก้ว (ช่อง 7)
2545 หนูชื่อ...ทองสร้อยค่ะ (ช่อง 3)
2545 ตกกระไดหัวใจพลอยโจน (ช่อง 3)
2545 เจ้าสาวสายฟ้าแลบ (ช่อง 3)
2545 วัยร้ายเฟรชชี่ (ช่อง 3)
2545 มณีเมขลา (ช่อง 3)
2546 นายร้อยสอยดาว (ช่อง 7) รับเชิญ
2546 โฉมตรูครูเถื่อน (ช่อง 7)
2546 เต่ากินผักบุ้ง (ช่อง 3)
2546 ดงดอกเหมย (ช่อง 3)
2547 เจ้าสาวสาละวัน (ช่อง 7)
2547 คุณพ่อรับจ้าง (ช่อง 7)
2547 มัจจุรีพักร้อน (ช่อง 3)
2547 ไอ๊หยาอาตือ (ช่อง 3)
2547 คู่รักพลิกล็อก (ช่อง 3)
2547 สงครามข้างเตา (ช่อง 3)
2547 สมปองน้องสมชาย (ช่อง 3)
2548 เจ๊ดันฉันรักเธอ (ช่อง 3)
2548 หนึ่งในทรวง (ช่อง 3)
2548 วีรบุรุษกองขยะ (ช่อง 7)
2548 รักของนายดอกไม้ (ช่อง 3)
2548 หมอผีไซเบอร์ (ช่อง 7)
2549 มนต์รักล็อตเตอรี่ (ช่อง 3)
2549 ภารกิจพิชิตดอกฟ้า (ช่อง 7)
2549 พ่อครัวหัวป่าก์ (ช่อง ITV)
2549 เจ้าสาวกะทันหัน (ช่อง 5)
2549 ดอกเบี้ยเคลียร์รัก (ช่อง 7)
2550 สุภาพบุรุษชาวดิน (ช่อง 7)
2550 แม่ครัวคนใหม่ (ช่อง 3)
2550 ตามรอยพ่อ (ละครเทิดพระเกียรติ - ช่อง 9)
2550 แม่หัวลำโพง (ช่อง 3) รับเชิญ
2551 นางสาวเย็นฤดี (ช่อง 3)
2552 รักข้ามรั้ว (ช่อง 7)
2552 เพลิงพราย (ช่อง 3)
2553 หัวใจอุ่นรัก (ช่อง TPBS)
2554 ส้มหวาน น้ำตาลเปรี้ยว (ช่อง 7)
2554 เจ้าสาวผมไม่ใช่ผี (ช่อง 3)
2554 ปลาไหลป้ายแดง (ช่อง 3)
2554 สะใภ้ไม่ไร้ศักดินา (ช่อง 3)
2554 ทาสรัก (ช่อง 3)
2554 วิ้งค์ เจ้าเสน่ห์ (ช่อง 3)
2555 หมูแดง (ช่อง 3)
2555 บ้านนอกเข้ากรุง (ช่อง 3)
2556 คุณแม่เฉพาะหน้า คุณย่าเฉพาะกิจ (ช่อง 7)
2557 วีรบุรุษกองขยะ (ช่อง 7)
2557 พรายพยากรณ์ (ช่อง 7)
2558 เพลิงตะวัน (ช่อง 7)
2559 เราเกิดในรัชกาลที่ ๙ เดอะซีรีส์ (ช่องวัน)
2560 ลูกหลง (ช่อง 7)
2561 นางทิพย์ (ช่อง 7) รับเชิญ
2561 ไฮโซสะออน (ช่อง 7)
2562 ก่อนอรุณจะรุ่ง (GMM25)
2562 นายยิ้มมะยมหวาน (ช่อง 3)
2563 4 เทพผู้พิทักษ์ (ช่องวัน) รับเชิญ
2565 กรงน้ำผึ้ง (ช่อง 7)
2565 โดโนวานที่รัก My Dear Donovan (GMM25)
2566 เภตรานฤมิต (ช่อง 7)
2566 The Jungle เกมรัก นักล่า บาร์ลับ (GMM25)
2568 คุณพี่เจ้าขาดิฉันเป็นห่านมิใช่หงส์ (ช่อง 3)
2568 ความลับในบทเพลงที่บรรเลงไม่รู้จบ (GMM25)
ผลงานละครซิตคอม

เฮง เฮง เฮง (ออกอากาศทางช่อง 7 ตั้งแต่ปี 2545-2549 ย้ายไปช่อง 3 ตั้งแต่ปี 2549-2558 และย้ายไปช่องวัน ตั้งแต่ปี 2558-2559)
บางรักซอย 9 (รับเชิญในตอน พ่อช่วยด้วย ออกอากาศทางช่อง 9 ปี 2552)
ผู้กองเจ้าเสน่ห์ (รับเชิญในตอน มนุษย์ป้า ผู้น่าสะพรึง ออกอากาศทางช่อง 3 ปี 2557)
มือปราบกุ๊กกุ๊กกู๋ (รับเชิญในตอน อย่าลืมม่า ออกอากาศทางช่องวัน ปี 2559)
รักแท้แม่ไม่ปลื้ม (รับเชิญในตอน แม่ก็คือแม่ ออกอากาศทางช่องวัน ปี 2560)
เป็นต่อ (รับเชิญในตอน กินเด็กเป็นอมตะ ออกอากาศทางช่องวัน ปี 2560)
ศึกรักข้ามรั้ว (ออกอากาศทางช่องวัน ตั้งแต่ปี 2560 - 2561)
สภากาแฟ 4.0 (ออกอากาศทางช่องอมรินทร์ ปี 2561)
เสือ ชะนี เก้ง (ตอน "สตอเบอร์รี่ต้นแรกของโลก"  รับบท อาม่าของเป็ด ออกอากาศทางช่องวัน)
มิวสิควิดีโอ

•   ตื่น (Wake Up Call) -  PP Krit feat. MILLI
เจ้าจอมมารดาพึ่ง ในรัชกาลที่ 4

| เจ้าจอมมารดาพึ่ง ในรัชกาลที่ 4 |
| --- | --- |
เกิด: เต่า พ.ศ. 2375
เสียชีวิต: 9 มีนาคม พ.ศ. 2433 (58 ปี)
คู่สมรส: พระบาทสมเด็จพระจอมเกล้าเจ้าอยู่หัว (พ.ศ. 2394–2411)
บุตร: พระเจ้าบรมวงศ์เธอ พระองค์เจ้าทักษิณาวัฏ พระเจ้าบรมวงศ์เธอ กรมหลวงพิชิตปรีชากร พระเจ้าบรมวงศ์เธอ กรมหลวงสรรพสิทธิประสงค์
บิดามารดา: พระยาราชสงคราม (อินทร์ อินทรวิมล) (บิดา)
ญาติ: เจ้าจอมมารดาโหมด ในรัชกาลที่ 4 (น้องสาว) เจ้าจอมมารดาแพ ในรัชกาลที่ 4 (ญาติ) ท้าวสมศักดิ์ (อึ่ง) (ญาติ)
เจ้าจอมมารดาพึ่ง (หรือ ผึ้ง) ในรัชกาลที่ 4 (นามเดิม เต่า, ถึงแก่อนิจกรรม 9 มีนาคม พ.ศ. 2433) เป็นธิดาของพระยาราชสงคราม (อินทร์) ต้นสกุลอินทรวิมล และเป็นบาทบริจาริกาตำแหน่งพระสนมเอกในพระบาทสมเด็จพระจอมเกล้าเจ้าอยู่หัว ประสูติการพระราชโอรสสามพระองค์ ได้แก่ พระเจ้าบรมวงศ์เธอ พระองค์เจ้าทักษิณาวัฏ พระเจ้าบรมวงศ์เธอ กรมหลวงพิชิตปรีชากร และพระเจ้าบรมวงศ์เธอ กรมหลวงสรรพสิทธิประสงค์ ตามลำดับ
ประวัติ > ชีวิตตอนต้นและครอบครัว

เจ้าจอมมารดาพึ่ง มีนามเดิมว่า เต่า เกิดเมื่อราว พ.ศ. 2375 โดยประมาณ เกิดแต่สกุลขุนนางมาแต่กรุงเก่า เธอเป็นบุตรคนที่หนึ่งจากทั้งหมดเจ็ดคนของพระยาราชสงคราม (อินทร์) ต้นสกุลอินทรวิมล เจ้าจอมมารดาพึ่งมีน้องอีกหกคน คือ ตาด (เป็นที่คุณหญิงสิริรัตนมนตรี), กรุด (เป็นที่พระยาราชสงคราม), โหมด (เป็นบาทบริจาริกาในรัชกาลที่ 4), หุ่น, แย้ม และเผื่อน ตามลำดับ มีลูกผู้พี่คนหนึ่งคือ แพ รับราชการเป็นบาทบริจาริกาในรัชกาลที่ 4 เช่นกัน
หนังสือ ลำดับเชื้อสาย ของคุณหญิงตาด สิริรัตน์มนตรี (หงษ์ สุจริตกุล) กับสกุลธรรมสโรช สกุลอินทรวิมล และสกุลอื่น ๆ ที่เกี่ยวเนื่องกัน (2489) ระบุว่าพระยาราชสงครามบิดาของเจ้าจอมมารดาพึ่งเป็นหลานตาของเจ้าพระยาธรรมาธิกรณาธิบดี (ทองดี) ต้นสกุลธรรมสโรช ซึ่งเจ้าพระยาธรรมาธิกรณาธิบดีเป็นบุตรของเจ้าพระยาอภัยราชา ขุนนางมาแต่กรุงเก่า แม้จะแยกสายสกุลออกมาใหม่แต่ก็ถือว่าเป็นเทือกเถาของสกุลธรรมสโรช หากแยกไปตามสาขาก็ถือว่าเจ้าจอมมารดาพึ่งอยู่ในสายของสกุลอินทรวิมล ในเอกสารฉบับเดียวกันระบุว่าปู่ของเจ้าจอมมารดาพึ่ง คือ หม่อมก้อนแก้ว เป็นพระโอรสของพระองค์เจ้าโกเมศ ซึ่งระบุแต่เพียงว่าเป็นเจ้านายจากราชวงศ์บ้านพลูหลวง ใน บัญชีรายพระนามพระราชวงศ์และข้าราชการสยามที่พม่าว่าจับไปได้จากกรุงศรีอยุธยา เมื่อกรุงเสียในปี พ.ศ. 2310 ระบุรายพระนามเจ้านายที่ถูกกวาดไปเมืองพม่า มีพระองค์หนึ่งมีชื่อใกล้เคียงกับพระองค์เจ้าโกเมศ คือ พระองค์เจ้าก้อนเมฆ พระราชโอรสในสมเด็จพระเจ้าอยู่หัวบรมโกศ ซึ่งไม่เป็นที่แน่ชัดว่าเป็นพระองค์เดียวกันหรือไม่
ขณะที่เครือญาติฝ่ายมารดาไม่ปรากฏข้อมูลพื้นเพของครอบครัวหรือชื่อเสียงเรียงนาม ทราบแต่เพียงว่า เจ้าจอมมารดาพึ่งมีป้าคนหนึ่งชื่อ น้อย เข้าใจว่าเป็นญาติฝั่งมารดา เพราะไม่ปรากฏนามของคนชื่อน้อยในลำดับเครือญาติของสกุลธรรมสโรช
ประวัติ > รับราชการฝ่ายใน

ในรัชสมัยพระบาทสมเด็จพระนั่งเกล้าเจ้าอยู่หัว พระยาราชสงครามได้ถวายตัวเจ้าจอมมารดาพึ่งเข้าราชสำนักตั้งแต่อายุ 9 ขวบ ได้รับเบี้ยหวัดปีละ 5 ตำลึง ครั้นเมื่ออายุได้ 15 ปี เป็นเกณฑ์เรียนเลข พระบาทสมเด็จพระนั่งเกล้าเจ้าอยู่หัวทรงพระกรุณาโปรดเกล้าฯ เติมเบี้ยหวัดเป็นปีละ 15 ตำลึง ต่อมาโปรดเกล้าฯ ให้จารหนังสือพระไตรปิฎก จึงเติมเบี้ยหวัดให้อีกเป็นปีละ 1 ชั่ง 10 ตำลึง
หลังพระบาทสมเด็จพระนั่งเกล้าเจ้าอยู่หัวเสด็จสวรรคต พระบาทสมเด็จพระจอมเกล้าเจ้าอยู่หัวเสวยราชสมบัติและทรงรับเจ้าจอมมารดาพึ่งเป็นบาทบริจาริกา ตำแหน่งพระสนมเอก พระราชทานเครื่องยศ ได้แก่ พานทองคำ หีบทองลงยา กระโถนทองคำ กาทองคำ และพระราชทานเบี้ยหวัดปีละ 12 ชั่ง ซึ่งพระบาทสมเด็จพระจอมเกล้าเจ้าอยู่หัวทรงไว้วางพระราชหฤทัยในตัวเจ้าจอมมารดาพึ่งเป็นอันมาก โปรดเรียกด้วยความเสน่หาว่า "เต่าเอ๋ย" หรือ "เต่าของข้า" ปรากฏความในพระราชหัตถเลขาตอนหนึ่ง ความว่า "เมียรักรักก็มาด้วยข้าหมด มีแต่เต่าข้าก็ไว้ใจว่าไม่มีชู้แล้ว ข้าเชื่อว่ารักข้าจริง ๆ" และเตือนมิให้เจ้าจอมมารดาพึ่งไปข้องเกี่ยวกับกลุ่มคนที่พระองค์มิต้องพระราชอัธยาศัย ความว่า "ข้าได้ยินว่าคนพวกเจ้าตลับ เจ้าครอกหอไปด้วย พวกนั้นเป็นพวกใกล้เคียงกับยายน้อยป้าของเต่า เต่าอย่าไปไถ่ถามว่ากล่าวอะไรวุ่นวาย มันจะด่าให้อายเขา มันไม่เจียมตัวว่าชั่ว มันยังถือตัวเป็นเมียข้า มันจึงตามมาล้อต่อหน้าเมียใหม่ ๆ สาว ๆ เป็นเจ้าเป็นนาย เมื่อจับมันร้องว่าจะไปตามเสด็จกรุงเก่าด้วย"
เจ้าจอมมารดาพึ่งมีพระองค์เจ้าสามพระองค์ คือ
พระเจ้าบรมวงศ์เธอ พระองค์เจ้าทักษิณาวัฏ วรขัติยราชกุมาร (10 กรกฎาคม พ.ศ. 2395 – พ.ศ. 2396)[ก] พระบาทสมเด็จพระจอมเกล้าเจ้าอยู่หัวมีพระราชหัตถเลขาเกี่ยวกับการสิ้นพระชนม์ของโอรสพระองค์นี้ไว้ว่า "อาการของลูกเต่านั้น ข้าได้ไปหาฤๅกับหมออเมริกันเขา จะให้เขารักษา เขาว่าโรคนั้นเกิดมาแก่ลูกนั้นโดยธรรมดา ช่องลมหายใจของเด็กนั้นห่างทั้งสองข้าง หัวใจจึงชักเลือดร้ายให้ปะปนกับดำแลเขียวไป รักษายากเขาไม่รับรักษา ข้าก็เสียดายด้วยเปนลูกผู้ชาย แล้วสงสารเต่าหนักหนา กลัวจะเสียใจนัก อย่าเสียใจเลย เปนธรรมดาของเด็กนั้นเอง ลางคนเขาว่ามันสำลักน้ำค่ำ เปนลมอัคมูขี เปนลมตัดฯ หนังสืออังกฤษน่าหลังนั้นเขาเขียนบอกมา."
พระเจ้าบรมวงศ์เธอ กรมหลวงพิชิตปรีชากร พระนามเดิม พระองค์เจ้าคัคณางคยุคล สกลศุภลักษณ (29 ตุลาคม พ.ศ. 2398 – 11 มีนาคม พ.ศ. 2452) เป็นต้นราชสกุลคัคณางค์ ณ อยุธยา
พระเจ้าบรมวงศ์เธอ กรมหลวงสรรพสิทธิประสงค์ พระนามเดิม พระองค์เจ้าชุมพลสมโภช (29 ธันวาคม พ.ศ. 2400 – 3 เมษายน พ.ศ. 2465) เป็นต้นราชสกุลชุมพล ณ อยุธยา
ประวัติ > ปัจฉิมวัยและถึงแก่อนิจกรรม

หลังพระบาทสมเด็จพระจอมเกล้าเจ้าอยู่หัวเสด็จสวรรคต เจ้าจอมมารดาพึ่งยังรับราชการอยู่ในราชสำนักดังเดิม พระบาทสมเด็จพระจุลจอมเกล้าเจ้าอยู่หัวรัชกาลถัดมา ทรงพระกรุณาโปรดเกล้าฯ พระราชทานเครื่องยศใหม่แก่เจ้าจอมมารดาพึ่ง คือ หีบทองคำใหญ่ประดับพลอย ทองคำมีฝาประดับตราจุลจอมเกล้า กระโถนทองคำ และพระราชทานเบี้ยหวัดให้ปีละ 3 ชั่ง
เจ้าจอมมารดาพึ่งถึงแก่อนิจกรรมเมื่อวันที่ 9 มีนาคม พ.ศ. 2433 สิริอายุ 58 ปี
ภูสิษฐ์ ดิษฐพิสิษฐ์

| ภูสิษฐ์ ดิษฐพิสิษฐ์ |
| --- | --- |

สารนิเทศภูมิหลัง
ชื่อเกิด: ขนิษฐ์ แซ่เบ๊
เกิด: 8 สิงหาคม พ.ศ. 2540 (27 ปี)
ศิษย์เก่า: คณะรัฐศาสตร์ มหาวิทยาลัยธรรมศาสตร์
อาชีพ: นักแสดง
ปีที่แสดง: พ.ศ. 2562–ปัจจุบัน
ภูสิษฐ์ ดิษฐพิสิษฐ์ (เกิด 8 สิงหาคม พ.ศ. 2540) ชื่อเล่น ฟลุ๊ค เป็นนักแสดงและนายแบบชาวไทย เขาได้รับสัญญาเป็นนักแสดงในสังกัดจีเอ็มเอ็มทีวีหลังจากชนะการประกวด “GO ON GIRL & GUY: Star Search by Clean and Clear” ที่จัดโดยจีเอ็มเอ็มทีวีในปี พ.ศ. 2562 จากนั้นเขาก็หมดสัญญากับต้นสังกัดในปี พ.ศ. 2566 ผลงานเด่นของเขาได้แก่ จิ้นนายกลายเป็นฉัน (2563)
ผลงาน

| ปี | เรื่อง | รับบท | ช่อง | หมายเหตุ |
| --- | --- | --- | --- | --- |
| 2563 | จิ้นนายกลายเป็นฉัน | เวย์ | จีเอ็มเอ็ม 25 | นักแสดงหลัก |
| 2563 | เดอะกิฟต์ แกรดูเอชัน | วินด์เซิร์ฟ | จีเอ็มเอ็ม 25 | นักแสดงรับเชิญ |
| 2563 | Wake Up Ladies: Very Complicated | มะยม | จีเอ็มเอ็ม 25 |  |
| 2563 | Friend Zone 2: Dangerous Area | บลู | จีเอ็มเอ็ม 25 | นักแสดงรับเชิญ |
| 2565 | ใครคืออองชองเต | นที | จีเอ็มเอ็ม 25 | นักแสดงสมทบ |
| 2565 | รูปลับรหัสวาร์ป | อาร์มี่ | จีเอ็มเอ็ม 25 | นักแสดงสมทบ |
| 2565 | ซุป'ตาร์กับหญ้าอ่อน | ณดล | จีเอ็มเอ็ม 25 | นักแสดงสมทบ |
| 2566 | ชอกะเชร์คู่กันต์ | ธีร์ | จีเอ็มเอ็ม 25 | นักแสดงสมทบ |